Dzia mə́bɛ́d. Ébá báfidi Ǹtondôbə báfulan ai ǹkǒl Síon: ó nə́ ekǔm təge sigan ai ńkulu, ó yə́mə á kpím á ńnomó etɔá. 2Yērúzalɛm ! miǹkǒl myákɔ́dan nyé á nyɔ́l ! Éyə Ǹtondôbə nyé a kɔ́dan ayɔŋ díé ésila á nyɔ́l nálā, a tádigi étɔ̄á dzī ai á ńnomó etɔá. 3Təge, ḿbə̂ ǹtúm édzóe ǎ ngādzudubú kig ábōdā sí bə́sósōō, bə́sósōō bə́ bod bâ báyǐ kig sám wɔ́ éwê bod. 4Bɔ̌ ḿbəŋ, ǎ Ńtondôbə, ású é mǒd fə nyé a nə́ ḿbəŋ, ású é bod bə́ bələ́ ńnə́m ó nə́ tə́tə̄lə́. 5Hədá, bod mínkɔ́d, ébá báwulu zɛ́s, Ǹtondôbə á tsídígān bɔ́ fǔfulu ai bəbɔ bə́ abé. Mvɔí á Ísraɛ̂l !